

 **U susret Međunarodnom danu
 tolerancije**

​*„Svako je dijete vrijedno i jedinstveno i ima svoje potencijale koje će moći razviti tek ako se osjeća prihvaćeno i voljeno takvo kakvo jest.“*

Svi smo jedinstveni. Svaka osoba može u sebi pronaći osobinu po kojoj se razlikuje od drugih. Međutim, koliko smo različiti toliko smo i ponekad slični. Često se događa da upravo ono što zamjeramo drugima, možemo pronaći i kod sebe. Zato je važno poštivanje različitosti ili tolerancija.

**Tolerancija (grč. tolerare što znači podnositi) se odnosi na uvažavanje tuđih ideja, stavova i načina života.**

**Biti tolerantan znači biti osviješten o različitosti u odnosu na nas same i prihvaćanje toga u svakodnevnom životu.**

S obzirom na to da tolerantan odnos pogoduje preživljavanju obje jedinke, smatra se da ljudska vrsta ima ugrađenu dispoziciju za tolerantno i netolerantno ponašanje.Niko se ne rađa kao tolerantan ili netolerantan.

**Ono što je ohrabrujuće jest činjenica da se tolerancija uči**.

Razvoju tolerancije doprinose empatija, moralne vrijednosti, razlikovanje dobrog od lošeg, poznavanje temeljnih ljudskih prava i sličnosti koje postoje među svim ljudima, a odmažu predrasude (negativni stavovi prema članovima neke skupine kojoj pojedinac osobno ne pripada) i stereotipi (neopravdana uvjerenja o nekoj osobi ili skupini ljudi). Zbog toga, da bi mogli biti tolerantni, moramo preispitati svoje predrasude i stavove.

**Zašto je potrebno učiti o toleranciji?**

Odgoj i porodica najvažniji su činioci u procesu odrastanja. U porodici od malih nogu učimo društvene vrijednosti, norme, stavove o sebi i drugima te o društvu općenito pa shodno tome odgoj za nenasilje i toleranciju treba započeti već od prvog dana života. Ne/tolerantno ponašanje može se podjednako lako i brzo usvojiti. Djeca već sa dvije i tri godine postavljaju roditeljima i važnim ljudima u okolini raznorazna pitanja. Ako su odgovori na ta pitanja odraz njihovih predrasuda, djeca će već u predškolskoj fazi prihvatiti te stereotipe i predrasude. S polaskom u osnovnu školu djeca će se početi identificirati s grupom kojoj su slična, a razviti će predrasude prema onoj kojoj n pripadaju. Istovremeno će od roditelja, susjeda, iz medija i drugih izvora usvojiti daljnje predrasude prema primjerice članovima druge nacionalne ili vjerske zajednice, spolne orijentacije i slično.



Predrasude i stereotipi prisutni su svugdje oko nas i vrlo lako možemo doći do njih. No, predrasude nam otežavaju promatranje osobe kao pojedinca, kroz njih osobu promatramo kao člana skupine o kojoj imamo negativno mišljenje.

Predrasude su štetne za djecu jer stvaraju lažan osjećaj premoći koji vodi ka neuspjehu i razočaranju u sebe, dovode do straha i izbjegavanja pripadnika drugih skupina. S druge strane kod diskriminirane djece javlja se osjećaj manje vrijednosti I socijalne odbačenosti. Sukobi nastaju kad imamo različite potrebe i interese. Oni mogu biti pozitivni i negativni, zavisno kako iz njih izađemo. Sukob je i prilika za učenje. Kroz pozitivan sukob možemo upoznati drugu osobu, njezine potrebe i interese, ali i naučiti vještine rješavanja sukoba. Važno je svakoj osobi dati priliku da iskaže svoje potrebe. Pozitivnom komunikacijom i međusobnim uvažavanjem obje strane osjećat će se bolje i izbjeći ćemo negativne emocije koje nastaju pod utjecajem predrasuda.

U razvijenim i civilizovanim društvima toleriše se i cijeni različitost među ljudima. Tolerancija prema različitostima podrazumijeva prihvaćanje drugih takvih kakvi jesu, zajedno  sa svim njihovim manama i vrlinama. Ako društvo teži takvim oblicima ponašanja i njegovanju vrednota, onda je važno poučavati djecu od najranije dobi. Kao odgovor na pitanje na koji je način moguće osobu potaknuti na međusobno poštivanje različitosti i saradnju, često se spominju odgoj i edukacija kojom će se razvijati vještina tolerancije i stvarnog uvažavanja tuđih mišljenja i ponašanja. To znači da djeca prihvaćanje različitosti trebaju ugraditi u vlastiti sistem vrijednosti kako bi kasnije mogli i uvažavati, a ne samo podnositi druge ljude. Prvi učitelj tolerancije je porodica. Tolerancija se uči najčešće po modelu – dakle gledajući nekog drugoga tko ima razvijene tolerantne oblike i obrasce ponašanja djeca će ih usvojiti. Međutim, porodica nije jedini učitelj. Sve strukture društva trebale bi se uključiti u odgoj za tolerancijeu kako se uključuju u ostala područja odgoja.

 Tolerantno odnosno netolerantno ponašanje možemo izražavati na različite načine. Ljudi sa snažnim predrasudama izbjegavaju doći u kontakt s predmetom svoje osude, što, naravno, onemogućuje usvajanje novih informacija koje bi mogle ublažiti ili promijeniti predrasude. Netolerancija se izražava vrijeđanjem, izrugivanjem, omalovažavanjem, nasiljem, hladnim tonom glasa, pa i šutnjom. Tolerancija, u drugu ruku, podrazumijeva ljubazan ton glasa, smiješak, pohvale i izražavanje interesa.



Tolerantan čovjek tako dobiva slobodu. Neopterećen razmišljanjem o onima koje toleriše i negativnim emocijama koje bi oni u njemu mogli izazvati, slobodan je od mržnje, prezira i nesnošljivosti. Najčešće smo tolerantni prema onima koji su nam slični, dok kod osoba koje su drugačije od nas dolazi do smanjene tolerancije. Ljudi koji razmišljaju i ponašaju se drugačije, plaše nas jer nismo u stanju predvidjeti njihove reakcije i ne znamo kako bi se prema njima ophodili.

 Strah rađa odbojnost, netrpeljivost i neprijateljstvo.
​

Upoznajući druge ljude, razumijevajući drugačije vrednovanje stvarnosti postajemo bogatiji. Mi na taj način bolje razumijemo do tada nam strana ponašanja no, također, bolje razumijemo i sebe. Prihvaćanje i razumijevanje različitosti temelj je kvalitetnije komunikacije i života cijele društvene zajednice. Bogatstvo života nalazi se u toj različitosti. Razmišljajući o toleranciji trebamo se svi mi zapitati koliko smo tolreantni i koliko iskazujemo poštovanje prema različitostima oko sebe. Istraživanja su pokazala da smo u jednom danu svjesni sebe i svoje okoline u prosjeku 2 do 3 minute. Ostala ponašanja posljedica su onoga što smo naučili. U skladu s tim na naša ponašanja lako može djelovati ponašanje drugih.

Zato trebamo ulagati u sebe i ne dozvolit da se prepustimo agresivnom ponašanju, ako možemo iskazivati tolerantno i prosocijalno ponašanje. Zavirimo u sebe, svoje potrebe i interese.

**I volimo i poštujmo druge baš takvim kakvi jesu.**

 **Stručna služba škole**